Paġna L-ASSEMBLEA PARLAMENTARI EURONEST wara li kkunsidrat l-Att Kostitwenti tal-Assemblea Parlamentari Euronest tat-3 ta' Mejju 2011, wara li kkunsidrat id-Dikjarazzjoni Konġunta tas-Summit tas-Sħubija tal-Lvant li sar fi Brussell fl-24 ta' Novembru 2017, u d-dikjarazzjonijiet preċedenti tiegħu, wara li kkunsidrat l-Istrateġija Globali għall-Politika Estera u ta' Sigurtà tal-UE ta' Ġunju 2016, bit-titolu "Viżjoni Kondiviża, Azzjoni Komuni: Ewropa Aktar b'Saħħitha", u r-rapporti ta' implimentazzjoni tagħha tas-snin 1 (2016) u 2 (2017), wara li kkunsidrat id-Dokument ta' Ħidma Konġunta tal-Persunal tal-Kummissjoni u tas-Servizz Ewropew għall-Azzjoni Esterna tad-9 ta' Ġunju 2017 dwar "Is-Sħubija tal-Lvant — 20 Riżultat mistenni għall-2020 b'konċentrazzjoni fuq il-prijoritajiet u r-riżultati tanġibbli ewlenin", wara li kkunsidrat ir-riżoluzzjoni tal-Parlament Ewropew tad-9 ta' Lulju 2015 dwar ir-rieżami tal-Politika Ewropea tal-Viċinat, wara li kkunsidrat ir-rapport tal-Kummissjoni Ewropea u tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà tat-18 ta' Mejju 2017 dwar l-Implimentazzjoni tar-Rieżami tal-Politika Ewropea tal-Viċinat, wara li kkunsidrat ir-rakkomandazzjoni tal-Parlament Ewropew tal-15 ta' Novembru 2017 lill-Kunsill, lill-Kummissjoni u lis-Servizz Ewropew għall-Azzjoni Esterna dwar is-Sħubija tal-Lvant, fit-tħejjija għas-Summit ta' Novembru 2017, wara li kkunsidrat ir-riżoluzzjoni tal-Assemblea Parlamentari Euronest tat-3 ta' April 2012 dwar it-tisħiħ tas-soċjetà ċivili fil-pajjiżi tas-Sħubija tal-Lvant, inkluża l-kwistjoni tal-kooperazzjoni bejn il-gvern u s-soċjetà ċivili, u l-kwistjoni tar-riformi mmirati lejn l-għoti ta' setgħa lis-soċjetà ċivili, wara li kkunsidrat il-Ftehimiet ta' Assoċjazzjoni bejn l-UE minn naħa waħda u l-Georgia, il-Moldova u l-Ukrajna min-naħa l-oħra, wara li kkunsidrat il-Ftehim ta' Sħubija Komprensiv u Msaħħaħ bejn l-UE u l-Armenja; billi s-sorveljanza parlamentari effikaċi hija pilastru ta' demokrazija li tiffunzjona tajjeb, f'konformità mal-prinċipji tal-istat tad-dritt, u għandha rwol essenzjali fil-governanza demokratika billi tgħin biex ittejjeb il-kwalità tal-politiki, tal-programmi u tal-prattiki eżekuttivi u tagħti aktar leġittimità lil dawk il-politiki; billi huwa importanti ħafna li tissaħħaħ il-kapaċità tal-pajjiżi Sħab tal-Lvant biex titwettaq sorveljanza effettiva u din għandu jkollha l-appoġġ tal-Kummissjoni Ewropea; billi f'kull sistema politika li verament tapplika l-prinċipju tas-separazzjoni tas-setgħat, il-parlament, minbarra li għandu s-setgħat leġiżlattivi u baġitarji, jeżerċita wkoll is-sorveljanza u l-kontroll ġenerali tal-eżekuttiv; billi s-setgħat ta' sorveljanza parlamentari jkopru l-politiki u l-azzjonijiet politiċi kollha tal-gvern u l-aġenziji tiegħu u mhumiex ristretti għall-implimentazzjoni tal-eżekuttiv tal-liġijiet u tal-baġit (il-kontroll baġitarju); billi l-indipendenza tal-ġudikatura hija pilastru importanti ieħor ta' demokrazija li tiffunzjona; billi b'mod ġenerali ssir distinzjoni bejn tliet sistemi politiċi, jiġifieri t-tip ta' sistema politika presidenzjali, it-tip ta' sistema politika parlamentari u t-tipi ta' sistemi politiċi semi-presidenzjali jew semi-parlamentari; billi minbarra s-seduti plenarji, il-kumitati parlamentari huma stabbiliti biex jippreparaw ix-xogħol ġenerali tal-istituzzjoni u jiggarantixxu sorveljanza effiċjenti ta' kuljum fuq il-gvern u l-politiki u l-azzjonijiet tiegħu; billi parlament indipendenti, mhux ristrett u jiffunzjona tajjeb, li jgawdi s-setgħat kollha kostituzzjonali tiegħu, inkluża l-libertà li jeżerċita skrutinju reali fuq il-gvern u l-aġenziji tiegħu, isir istituzzjoni ewlenija biex jiġi kkonsolidat l-istat tad-dritt, inkluża ġlieda effettiva kontra l-korruzzjoni li ġġib fi tmiemha l-impunità; billi l-organizzazzjonijiet tas-soċjetà ċivili, il-midja u l-istituzzjonijiet tad-drittijiet tal-bniedem jipprovdu kontribut fil-kompitu tal-Parlament ta' sorveljanza permezz tal-evalwazzjonijiet, tal-inkjesti u tal-osservazzjonijiet tagħhom fuq l-istituzzjonijiet tal-istat u l-azzjonijiet tagħhom; billi li l-pajjiż ikollu midja ħielsa u indipendenti u soċjetà ċivili li tkun ħielsa, iffinanzjata tajjeb u strutturata b'mod effiċjenti, għaldaqstant huwa ta' importanza kbira ukoll għall-funzjonament effiċjenti u san tad-demokrazija u bħala għajnuna lill-Parlamenti fil-kompiti ta' sorveljanza tagħhom; billi l-proċessi ta' konsolidazzjoni demokratika jirrikjedu li l-istituzzjonijiet politiċi nazzjonali jkunu lesti li jadottaw l-aħjar prattiki u jimplimentaw it-tagħlimiet miksuba mill-esperjenzi proprji u tal-oħrajn; billi l-linji ħomor bażiċi għall-istati demokratiċi huma stabbiliti bl-applikazzjoni irrevokabbli tas-separazzjoni tas-setgħat, tar-rispett strett għad-drittijiet tal-bniedem u l-libertajiet fundamentali u tal-ħarsien sod tal-istat tad-dritt; billi elezzjonijiet regolari, f'konformità ma' standards internazzjonali rikonoxxuti, b'mod partikolari dwar il-kompetittività u t-trasparenza, ċertament huma fundamentali, iżda meta meħuda waħedhom mhumiex l-evidenza finali ta' sistema politika demokratika; billi l-parlamenti b'ħafna partiti spiss jitqiesu bħala korpi aktar rappreżentattivi u l-għadd kbir ta' partiti orjentati ideoloġikament jipprovdi approssimazzjoni eqreb lejn ir-rappreżentanza tal-interessi varji fis-soċjetà; billi l-Grupp għas-Sostenn għad-Demokrazija u Koordinazzjoni tal-Elezzjonijiet (DEG) tal-Parlament Ewropew jipprovdi appoġġ partikolari għad-demokrazija għal lista ta' pajjiżi prijoritarji li tinkludi t-tliet pajjiżi Sħab tal-Lvant bi Ftehim ta' Assoċjazzjoni mal-UE — il-Georgia, il-Moldova u l-Ukrajna; billi l-Unjoni Ewropea tappoġġa lill-pajjiżi Sħab tal-Lvant permezz ta' proġetti speċifiċi biex jgħinu lill-parlamenti tagħhom isaħħu s-sorveljanza tal-gvern tagħhom, bħall-"Insaħħu d-Demokrazija Parlamentari fil-Georgia" tal-2009–2019 jew, inkella flimkien mal-Programm ta' Żvilupp tan-Nazzjonijiet Uniti, "Rada for Europe" tal-Ukrajna 2016–2018 jew il-Missjoni ta' Valutazzjoni tal-Ħtiġijiet tal-Parlament Ewropew lejn il-Verkhovna Rada tal-Ukrajna (2015–2016); wara li kkunsidrat l-Att Kostitwenti tal-Assemblea Parlamentari Euronest tat-3 ta' Mejju 2011 u d-Dikjarazzjoni Konġunta tas-Summit tas-Sħubija tal-Lvant tal-24 ta' Novembru 2017, wara li kkunsidrat il-Ftehimiet ta' Assoċjazzjoni bejn l-UE, minn naħa waħda, u l-Georgia, il-Moldova u l-Ukrajna, min-naħa l-oħra, b'mod partikolari ż-Żoni ta' Kummerċ Ħieles Approfonditi u Komprensivi (DCFTA), wara li kkunsidrat ir-Rapporti dwar l-Investiment fid-Dinja ppubblikati mill-Konferenza tan-Nazzjonijiet Uniti dwar il-Kummerċ u l-Iżvilupp, wara li kkunsidrat id-Dokument ta' Ħidma Konġunt tal-Persunal tal-Kummissjoni u tas-Servizz Ewropew għall-Azzjoni Esterna tad-9 ta' Ġunju 2017 dwar "Eastern Partnership - 20 Deliverables for 2020 focusing on key priorities and tangible results", wara li kkunsidrat il-Politika Ewropea tal-Viċinat li daħlet fis-seħħ fl-2014 bħala parti mill-Istrument Ewropew ta' Viċinat għall-2014-2020, wara li kkunsidrat l-Aġenda 2030 għall-Iżvilupp Sostenibbli adottata fis-Summit tan-Nazzjonijiet Uniti dwar l-Iżvilupp Sostenibbli fil-25 ta' Settembru 2015, wara li kkunsidrat id-Dikjarazzjoni Konġunta tal-Ministri tal-Affarijiet Barranin tal-Grupp ta' Visegrad dwar is-Sħubija tal-Lvant, wara r-riżultati tal-laqgħa tagħhom f'Varsavja fit-12 ta' April 2017, li tipprovdi prospetti għas-sħubija fl-UE għall-pajjiżi tas-Sħubija tal-Lvant li huma interessati f'din is-sħubija, wara li kkunsidrat it-Tieni Laqgħa Ministerjali tas-Sħubija tal-Lvant dwar l-Ekonomija Diġitali fil-5 ta' Ottubru 2017, f'Tallinn, l-Estonja, wara li kkunsidrat l-Inizjattiva EU4Digital tal-ENI: appoġġ għall-ekonomija u s-soċjetà diġitali fis-Sħubija tal-Lvant, wara li kkunsidrat il-Programmazzjoni tal-Istrument Ewropew ta' Viċinat (ENI) – id-Dokument ta' Strateġija 2014-2020 għar-Reġjun tal-Lvant (2014-2020) u l-Programm Indikattiv Pluriennali (2017-2020), wara li kkunsidrat il-Komunikazzjoni Konġunta lill-Parlament Ewropew u lill-Kunsill intitolata "L-istrateġija ta' Ċibersigurtà tal-Unjoni Ewropea: Ċiberspazju Miftuħ, Sikur u Sigur" tas-7 ta' Frar 2013, wara li kkunsidrat il-Komunikazzjoni Konġunta lill-Parlament Ewropew u lill-Kunsill intitolata "Reżiljenza, Deterrenza u Difiża: Il-Bini ta' ċibersigurtà b'saħħitha għall-UE" tat-13 ta' Settembru 2017, billi l-kooperazzjoni fil-qafas tal-Assemblea Parlamentari Euronest għandha l-għan li ġġib effetti pożittivi billi tiżviluppa sistemi nazzjonali għall-kummerċ elettroniku u l-loġistika elettronika, inklużi l-Kurituri tat-Trasport Diġitali, fil-pajjiżi sħab permezz tal-armonizzazzjoni tagħhom mal-aħjar prattiki tas-Suq Uniku Diġitali tal-UE; billi kooperazzjoni msaħħa bejn l-UE u s-Sħab tal-Ewropa tal-Lvant fil-qasam tal-ekonomija diġitali tipprovdi opportunitajiet ġodda għan-negozji u ċ-ċittadini, u b'hekk iġġib tkabbir ekonomiku u prosperità; billi l-armonizzazzjoni tas-swieq diġitali fi ħdan l-inizjattiva EU4Digital ġiet appoġġjata mill-parteċipanti tas-Sħubija tal-Lvant u mill-UE biex jitneħħew l-isfidi u l-ostakli eżistenti għas-servizzi online pan-Ewropej għaċ-ċittadini, l-amministrazzjonijiet tal-Istat u l-intrapriżi; billi l-iżvilupp ta' ekonomija diġitali jikkontribwixxi għall-ħolqien ta' impjiegi ġodda u għal żieda fl-effiċjenza tal-intrapriżi, u b'hekk jattira l-investimenti, jistimola l-kummerċ, jimmodernizza l-ekonomiji, jiżviluppa l-innovazzjonijiet u jżid it-trasparenza; billi huwa aċċettat b'mod wiesa' li l-faċilitazzjoni tad-diġitalizzazzjoni tista' tkun essenzjali għat-tkabbir ekonomiku fuq perjodu qasir u fit-tul tal-pajjiżi tas-Sħubija tal-Lvant u tal-Istati Membri tal-UE, peress li dan l-approċċ jipprovdi benefiċċji konsegwenzjali permezz tat-trasferiment tat-teknoloġiji u tal-ħiliet; billi l-emissjonijiet ta' gassijiet b'effett ta' serra marbuta mad-diġitalizzazzjoni qed jiżdiedu rapidament, peress li huma meħtieġa ammonti kbar ta' elettriku għall-ipproċessar u l-ħżin tal-big data kif ukoll għall-manifattura ta' kompjuters, skrins u smartphones; billi t-teknoloġiji diġitali għandhom impatt negattiv sostanzjali fuq l-ambjent u s-saħħa tal-bniedem f'termini ta' produzzjoni ta' skart u tal-esportazzjoni tiegħu lejn pajjiżi fqar, ta' konsum eċċessiv ta' ilma u ta' estrazzjoni ta' materja prima li tniġġes, ħafna drabi f'żoni f'kunflitt; billi d-dokument "20 Deliverables for 2020" kien iddikjara l-importanza tad-diġitalizzazzjoni u stabbilixxa għadd ta' għanijiet ambizzjużi għall-armonizzazzjoni tas-swieq diġitali taħt il-pilastru "Żvilupp ekonomiku u opportunitajiet tas-suq"; billi l-ekonomija diġitali għandha rwol importanti fi djalogi bilaterali bħala wieħed mill-oqsma ta' prijorità għall-kooperazzjoni bejn l-UE u l-pajjiżi tas-Sħubija tal-Lvant flimkien mal-qafas ta' interoperabbiltà, il-kummerċ elettroniku, is-saħħa elettronika u l-abolizzjoni tat-tariffi tar-roaming għall-pajjiżi sħab; billi l-programm Connect tas-Sħubija tal-Lvant għandu l-għan li jnaqqas id-distakk diġitali bejn il-pajjiżi tas-Sħubija tal-Lvant u jappoġġja l-ħtiġijiet tal-komunitajiet tar-riċerka u tal-edukazzjoni tan-networks nazzjonali tar-riċerka u l-edukazzjoni; billi l-komponent tas-sigurtà ċibernetika issa huwa rikonoxxut bħala parti integrali minn proċess ta' diġitalizzazzjoni effettiv u sħubijiet pubbliċi-privati; wara li kkunsidrat il-Ftehim ta' Assoċjazzjoni bejn l-UE u l-Georgia, il-Ftehim ta' Assoċjazzjoni bejn l-UE u l-Moldova, il-Ftehim ta' Assoċjazzjoni bejn l-UE u l-Ukrajna, il-Ftehim ta' Sħubija Komprensiv u Msaħħaħ bejn l-UE u l-Armenja, u l-Ftehim ta' Sħubija u Kooperazzjoni bejn l-UE u l-Ażerbajġan; L-ASSEMBLEA PARLAMENTARI EURONEST, wara li kkunsidrat il-Ftehim ta' Pariġi dwar it-Tibdil fil-Klima ratifikat mill-Unjoni Ewropea, li l-pajjiżi tas-Sħubija tal-Lvant huma wkoll firmatarji tiegħu; wara li kkunsidrat il-Ftehimiet ta' Assoċjazzjoni bejn l-UE, fuq naħa waħda, u l-Georgia, il-Moldova u l-Ukrajna, fuq in-naħa l-oħra, b'mod partikolari d-dispożizzjonijiet dwar il-kooperazzjoni fil-qasam tal-enerġija, wara li kkunsidrat il-Memorandum ta' Qbil dwar sħubija strateġika bejn ir-Repubblika tal-Ażerbajġan u l-Unjoni Ewropea fil-qasam tal-enerġija, iffirmat fl-2006, u d-Dikjarazzjoni Konġunta bejn l-Unjoni Ewropea u l-Ażerbajġan dwar il-Kuritur tal-Gass tan-Nofsinhar, iffirmat fl-2011; wara li kkunsidrat il-Ftehim (Ftehim ta' Sħubija Komprensiv u Msaħħaħ — CEPA bejn l-UE, fuq naħa waħda, u l-Armenja, fuq in-naħa l-oħra) iffirmat fl-24 ta' Novembru 2017 u rratifikat mill-Armenja, b'mod partikolari d-dispożizzjonijiet dwar il-kooperazzjoni fil-qasam tal-enerġija, wara li kkunsidrat il-programm ta' ħidma tal-pjattaforma 3 tas-Sħubija tal-Lvant – Konnettività, effiċjenza enerġetika, ambjent u tibdil fil-klima (2018-2019); billi l-bidliet globali fil-produzzjoni u d-domanda tal-enerġija għandhom impatt sinifikanti fuq il-ġeopolitika u l-kompetittività industrijali, minbarra li jġibu magħhom sfidi serji għas-sigurtà tal-provvista fl-Ewropa; billi d-djalogu reġjonali dwar il-politika tal-enerġija fis-Sħubija tal-Lvant intensifika f'dawn l-aħħar snin, u beda jkopri l-konverġenza tas-swieq tal-enerġija, id-diversifikazzjoni tal-provvista u t-tranżitu tal-enerġija, l-iżvilupp ta' sorsi ta' enerġija sostenibbli, miżuri ta' effiċjenza enerġetika, kif ukoll infrastrutturi ta' interess komuni u reġjonali; billi l-pajjiżi tas-Sħubija tal-Lvant u l-Unjoni Ewropea huma impenjati li jġibu riżultati fi kwistjonijiet bħall-enerġija rinnovabbli, l-effiċjenza enerġetika, l-azzjoni klimatika u l-innovazzjoni fil-qasam tal-enerġija nadifa; billi l-miżuri tal-effiċjenza enerġetika u l-iffrankar tal-enerġija, flimkien ma' użu akbar ta' sorsi rinnovabbli, jikkontribwixxu għal tnaqqis f'diversi forom ta' dipendenza enerġetika, inkluża d-dipendenza finanzjarja u teknoloġika u d-dipendenza fuq il-karburanti fis-setturi tal-enerġija nukleari u l-fjuwils fossili, l-akkwiżizzjoni u s-sjieda ta' infrastruttura tal-enerġija strateġika, u l-investiment fi proġetti tal-enerġija minn partijiet terzi mhux affidabbli f'pajjiżi tal-UE u f'pajjiżi sħab tal-Ewropa tal-Lvant; billi l-pajjiżi sħab tal-Ewropa tal-Lvant, inklużi pajjiżi b'obbligi skont it-Trattat dwar il-Komunità tal-Enerġija, intrabtu li jadottaw u jimplimentaw politiki u regolamenti dwar l-enerġija rinnovabbli u l-effiċjenza enerġetika; billi, madankollu, l-isforzi tagħhom huma mxekkla minn monitoraġġ u kapaċità teknika insuffiċjenti u min-nuqqas ta' investiment u strumenti għall-implimentazzjoni tagħhom; billi l-Moldova, l-Ukrajna u l-Georgia ssieħbu fil-Komunità tal-Enerġija fl-2010, fl-2011 u fl-2017 rispettivament, u b'hekk kienu obbligati jarmonizzaw gradwalment il-leġiżlazzjoni tagħhom mal-leġiżlazzjoni tal-UE u l-istrumenti internazzjonali sabiex jattiraw l-investimenti, joħolqu suq tal-enerġija integrat u kompetittiv, itejbu s-sigurtà tal-provvista u jtejbu l-istandards ambjentali; billi komponent importanti tal-Ftehimiet ta' Assoċjazzjoni hu dak tal-kooperazzjoni fil-qasam tal-enerġija, li tinkludi t-tisħiħ tas-sigurtà enerġetika, il-konverġenza mal-acquis tal-UE dwar l-enerġija, l-iżvilupp ta' kooperazzjoni f'oqsma bħall-elettriku, il-gass naturali u ż-żejt, l-infrastruttura, l-enerġija rinnovabbli u l-effiċjenza enerġetika; billi l-inkorporazzjoni ta' impenji vinkolanti li jirriżultaw mis-sħubija tal-Komunità tal-Enerġija fil-qafas regolatorju tal-pajjiżi sħab tal-Lvant u l-aġenda ta' riforma progressiva allinjata mal-Istati Membri tal-UE għandha tkompli tippromwovi u tħaffef il-proċess ta' integrazzjoni Ewropea ta' dawn il-pajjiżi; billi s-Summit tas-Sħubija tal-Lvant tal-2017 fi Brussell adotta l-arkitettura multilaterali riveduta tas-Sħubija tal-Lvant biex jingħata kontribut għall-għanijiet tas-Sħubija tal-Lvant, partikolarment b'appoġġ għall-implimentazzjoni tal-"20 riżultat tanġibbli għall-2020"; billi l-arkitettura riveduta se tkun qed tqis id-dispożizzjonijiet tal-Istrateġija Globali tal-UE, kif ukoll l-għanijiet strateġiċi globali ewlenin stabbiliti mill-Għanijiet ta' Żvilupp Sostenibbli tal-Aġenda 2030 tan-NU, il-Ftehim ta' Pariġi dwar il-Klima u l-Kunsens Ewropew għall-Iżvilupp; billi ġie reġistrat progress fl-istadji importanti relatati mal-20 riżultat tanġibbli għall-2020 permezz tar-ratifika tal-Ftehim ta' Pariġi dwar il-Klima mill-pajjiżi kollha tas-Sħubija tal-Lvant, is-sħubija ta' ħafna bliet ġodda fil-Patt tas-Sindki, il-ħolqien ta' politiki u strutturi istituzzjonali għall-promozzjoni tal-ekonomija ekoloġika u t-tnedija ta' djalogu politiku ta' livell għoli f'diversi pajjiżi tas-Sħubija tal-Lvant dwar l-effiċjenza enerġetika; billi, madankollu, għad fadal sfidi biex jiġi stabbilit qafas regolatorju komprensiv li jippermetti u jiffaċilita l-aċċess għall-finanzi u mekkaniżmi oħra ta' inċentiv u jappoġġja implimentazzjoni aktar effikaċi tal-politika tal-enerġija; billi esperjenzi pożittivi ta' kooperazzjoni multilaterali jservu ta' pjattaforma għal żvilupp akbar fis-swieq reġjonali u jiddefinixxu l-istrumenti rilevanti li jiżguraw li din trid tiġi ppreservata u/jew implimentata; billi kooperazzjoni akbar fil-livell reġjonali hija indispensabbli biex naslu għal integrazzjoni tas-suq aktar profonda fil-livell Ewropew; billi l-Federazzjoni Russa tuża l-enerġija bħala l-għodda tagħha fl-affarijiet barranin; billi l-infurzar tat-tielet pakkett tal-enerġija kien għodda effikaċi biex titnaqqas l-influwenza ta' Gazprom; billi l-UE, bl-implimentazzjoni ta' proġetti ta' interess komuni, tista' twassal gass ġdid f'reġjuni li jiddependu minn sors wieħed, kif ukoll pipelines li jwasslu gass ġdid fis-suq Ewropew, li b'hekk inqas vulnerabbli għal qtugħ fil-provvista tal-gass min-naħa tar-Russja; billi l-pipelines bi fluss fid-direzzjoni opposta kienu ingredjenti ewlenin biex l-UE u l-ġirien tagħha jsiru aktar reżiljenti f'każ ta' qtugħ fil-provvista tal-gass; billi ġiet osservata spinta fl-iżvilupp ta' infrastruttura suffiċjenti tal-LNG madwar l-UE, inklużi faċilitajiet għall-ħżin tal-gass; L-ASSEMBLEA PARLAMENTARI EURONEST, wara li kkunsidrat l-Artikolu 2, l-Artikolu 6(e) u l-Artikolu 165, b'mod partikulari §3, tat-Trattat dwar il-Funzjonament tal-Unjoni Ewropea (TFUE), wara li kkunsidrat l-Artikolu 26 tad-Dikjarazzjoni Universali tad-Drittijiet tal-Bniedem, wara li kkunsidrat id-dritt għall-edukazzjoni kif definit fl-Artikolu 14 tal-Karta tad-Drittijiet Fundamentali tal-Unjoni Ewropea, wara li kkunsidrat l-Artikolu 2 tal-Protokoll għall-Konvenzjoni tal-Kunsill tal-Ewropa għall-Protezzjoni tad-Drittijiet tal-Bniedem u tal-Libertajiet Fundamentali, rigward id-dritt għall-edukazzjoni (ETS No.009), wara li kkunsidrat id-dokument ta' ħidma tal-persunal tal-Kummissjoni tal-10 ta' Ġunju 2016 bit-titolu "Analytical underpinning for a New Skills Agenda for Europe (Bazi analitika għal Aġenda għall-Ħiliet Ġodda għall-Ewropa) (SWD(2016)0195), wara li kkunsidrat il-komunikazzjoni tal-Kummissjoni tas-7 ta' Diċembru 2016 dwar it-titjib u l-immodernizzar tal-edukazzjoni (COM(2016)0941), wara li kkunsidrat il-Komunikazzjoni tal-Kummissjoni tat-22 ta' Mejju 2018 intitolata "Nibnu Ewropa aktar b'saħħitha: ir-rwol tal-politiki taż-żgħażagħ, tal-edukazzjoni u tal-kultura"(COM(2018)0268), wara li kkunsidrat il-proposta tal-Kummissjoni tas-17 ta' Jannar 2018 għal rakkomandazzjoni tal-Kunsill dwar il-promozzjoni tal-valuri komuni, l-edukazzjoni inklużiva u d-dimensjoni Ewropea tat-tagħlim (COM(2018)0023), wara li kkunsidrat il-proposta tal-Kummissjoni tas-17 ta' Jannar 2018 għal rakkomandazzjoni tal-Kunsill dwar il-Kompetenzi Ewlenin għat-Tagħlim tul il-Ħajja (COM(2018)0024), wara li kkunsidrat il-Komunikazzjoni tal-Kummissjoni tas-17 ta' Jannar 2018 dwar il-Pjan ta' Azzjoni għall-Edukazzjoni Diġitali (COM(2018)0022), wara li kkunsidrat l-Aġenda 2030 għall-Iżvilupp Sostenibbli, u b'mod partikolari l-Għan ta' Żvilupp Sostenibbli 4 dwar l-iżgurar ta' edukazzjoni ta' kwalità inklużiva u ekwa u l-promozzjoni ta' opportunitajiet ta' tagħlim tul il-ħajja għal kulħadd (A/RES/70/1), wara li kkunsidrat il-Communiqué ta' Pariġi tal-25 ta' Mejju 2018 b'segwitu tal-laqgħa ministerjali taż-Żona Ewropea ta' Edukazzjoni Għolja (EHEA), wara li kkunsidrat id-dokument ta' ħidma konġunt tal-persunal tal-Kummissjoni u tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà tad-9 ta' Ġunju 2017 dwar "Eastern Partnership — 20 Deliverables for 2020 — Focusing on key priorities and tangible results" (SWD(2017)0300), wara li kkunsidrat id-Dikjarazzjoni Konġunta tas-Summit tas-Sħubija tal-Lvant li sar fi Brussell fl-24 ta' Novembru 2017, billi d-dritt għall-edukazzjoni huwa dritt fundamentali tal-bniedem; billi l-metodu miftuħ ta' koordinazzjoni kif applikat għall-edukazzjoni jippermetti lill-Istati Membri joħolqu u jimplimentaw strateġija komuni għall-edukazzjoni u t-taħriġ, inkluża wkoll il-pjattaforma online ET 2020 (Edukazzjoni u Taħriġ 2020); billi struttura ta' kooperazzjoni simili tista' tiġi stabbilita bejn l-Istati Membri tal-UE u l-pajjiżi tas-Sħubija tal-Lvant, l-ewwel nett bi skambju regolari tal-aħjar prattiki; billi l-kapaċità tas-sistemi tal-edukazzjoni li jissodisfaw il-ħtiġijiet soċjetali, ekonomiċi u personali tiddependi fuq il-kwalità, l-aċċessibbiltà, l-effiċjenza u l-miżuri ta' diversità u ekwità tagħhom, kif ukoll fuq id-disponibbiltà ta' riżorsi umani, finanzjarji u materjali; billi l-kisba ta' opportunitajiet indaqs hi funzjoni importanti tal-edukazzjoni, u l-aċċess għall-edukazzjoni jrid għalhekk isir nondiskriminatorju; billi għal dan il-għan, jinħtieġu aktar sforzi biex jiġi żgurat li kulħadd igawdi l-istess possibilitajiet ta' aċċess u tlestija tal-edukazzjoni u t-taħriġ u tal-kisba ta' ħiliet fil-livelli kollha, b'attenzjoni partikolari għall-gruppi żvantaġġati; billi huwa essenzjali li jiġi żgurat li t-tfal kollha jkollhom aċċess għall-edukazzjoni bikrija tat-tfal u għas-servizzi tal-kura tat-tfal sabiex dawn igawdu minn bidu pożittiv fil-ħajja u fil-perkorsi edukattivi tagħhom; billi l-edukazzjoni ġiet affettwata b'mod negattiv mill-proċessi ta' trasformazzjoni u mill-kriżi ekonomika u finanzjarja; billi l-finanzjament pubbliku għall-edukazzjoni tnaqqas b'mod passiv f'ħafna pajjiżi; billi hemm tendenza inkwetanti għall-privatizzazzjoni tal-edukazzjoni li tikser il-prinċipju tal-ugwaljanza tal-aċċess għall-edukazzjoni; billi appoġġ finanzjarju pubbliku miżjud għall-edukazzjoni, inkluż għall-għalliema u għall-kundizzjonijiet tax-xogħol tagħhom, kif ukoll għar-riċerka, hu kruċjali biex tiġi żgurata edukazzjoni pubblika bla ħlas, inklużiva u aċċessibbli; billi l-modernizzazzjoni tal-istadji kollha tas-sistema edukattiva tinvolvi għadd kbir ta' setturi u teħtieġ ħafna passi, inklużi t-tfassil u t-twettiq tal-kurrikulu, l-adozzjoni jew l-adattament ta' oqfsa leġiżlattivi u regolatorji għall-assigurazzjoni tal-kwalità li jippermettu tagħlim ġdid u metodi ġodda ta' tagħlim, il-prijoritizzazzjoni tal-innovazzjoni fil-mekkaniżmi ta' finanzjament u t-tisħiħ tal-governanza tal-edukazzjoni; billi t-trasformazzjoni diġitali qed tibdel id-djalogu pubbliku u politiku u s-suq tax-xogħol u toħloq ħtieġa għal settijiet ta' ħiliet ġodda, u għaldaqstant il-ħiliet diġitali huma essenzjali għall-parteċipazzjoni soċjali u biex wie]ed jirnexxi professjonalment; billi huwa għalhekk importanti li jiġi żgurat li l-iskejjel kollha jkunu mgħammra b'kompjuters u jkollhom aċċess għall-konnessjonijiet tal-Internet; billi l-edukazzjoni bażika dwar l-iġjene u s-sikurezza ċibernetiċi, il-protezzjoni tad-data, id-dritt tal-awtur u l-litteriżmu medjatiku u dwar l-Internet, trid tkun orjentata fuq l-età u fuq l-iżvilupp sabiex tgħin lit-tfal isiru studenti kritiċi, ċittadini attivi, utenti tal-Internet u persuni li jsawru soċjetà diġitali demokratika, jieħdu deċiżjonijiet infurmati, u jkunu konxji mir-riskji assoċjati mal-Internet, bħalma huma d-diżinformazzjoni online, il-fastidju u l-ksur ta' data personali, u sabiex ikunu kapaċi jikkumbattuhom; billi fil-kurrikula tat-taħriġ akkademiku u vokazzjonali għandhom jiġu introdotti programmi ta' tagħlim relatati maċ-ċibersigurtà; billi l-faqar fl-edukazzjoni huwa sfida li qed jiffaċċjaw l-UE u l-pajjiżi tas-Sħubija tal-Lvant; billi sabiex jiġu mifhuma u ġestiti aħjar il-problemi ekoloġiċi, soċjali u ekonomiċi tal-pjaneta tagħna, huwa imperattiv li n-nies jiżviluppaw ħiliet ta' sensibilizzazzjoni globali, speċjalment fir-rigward taċ-ċittadinanza globali, id-djalogu interkulturali u l-iżvilupp sostenibbli; billi d-diġitalizzazzjoni u l-ħolqien ta' pjattaformi edukattivi kondiviżi qed jgħinu biex jimmodernizzaw is-sistemi tal-edukazzjoni, speċjalment billi jagħmluha aktar faċli biex dawn joffru tagħlim mill-bogħod u korsijiet ta' tagħlim imħallat; billi l-kwistjonijiet ta' protezzjoni tad-data jirriżultaw ukoll minn żviluppi bħal dawn; billi t-tagħlim tul il-ħajja għandu jiġi inkoraġġit, pereżempju permezz ta' sinerġiji bejn it-tipi formali u informali tat-tagħlim u permezz ta' sistemi ta' edukazzjoni u ta' taħriġ vokazzjonali ta' kwalità; billi l-pajjiżi kollha tal-UE u tas-Sħubija tal-Lvant huma membri taż-Żona Ewropea ta' Edukazzjoni Għolja; billi s-sistemi edukattivi fil-pajjiżi tas-Sħubija tal-Lvant għadhom immarkati bil-wirt Sovjetiku tagħhom u għalhekk dawk il-pajjiżi jridu jħabbtu wiċċhom ma' sfidi speċifiċi fl-isfera edukattiva tagħhom li ma jeżistux fl-UE; billi l-ftehimiet bilaterali kollha bejn l-UE u l-pajjiżi tas-Sħubija tal-Lvant jinkludu kapitolu ddedikat għall-edukazzjoni, it-taħriġ u ż-żgħażagħ; billi wieħed mill-għanijiet tal-pjattaforma 4 tal-politika tas-Sħubija tal-Lvant huwa li tiżdied il-parteċipazzjoni tal-pajjiżi tas-Sħubija tal-Lvant fil-programmi tal-UE fost l-oħrajn fl-oqsma tal-edukazzjoni, ir-riċerka u l-innovazzjoni, li titrawwem il-kooperazzjoni bejn l-UE u l-awtoritajiet tal-edukazzjoni u t-taħriġ, l-istituzzjonijiet tal-edukazzjoni għolja, l-iskejjel u l-istituzzjonijiet tar-riċerka tal-pajjiżi tas-Sħubija tal-Lvant, u li jissaħħaħ l-għarfien u l-iskambju ta' prattiki tajba f'dawk l-oqsma; billi t-tħeġġiġ tal-modernizzazzjoni, tal-internazzjonalizzazzjoni, tad-diġitalizzazzjoni (tagħlim elettroniku) u tat-titjib fil-kwalità tas-sistemi tal-edukazzjoni għolja u tal-edukazzjoni u t-taħriġ vokazzjonali (ETV) huwa mniżżel bħala waħda mill-prijoritajiet tal-programm ta' ħidma tal-2018-2019 tal-panel tal-pjattaforma 4 dwar l-edukazzjoni, il-kultura u ż-żgħażagħ; billi diversi programmi tal-UE fil-qasam tal-edukazzjoni u l-innovazzjoni huma miftuħa għall-pajjiżi tas-Sħubija tal-Lvant, jew huma mfassla speċifikament għalihom, bħal Erasmus+, eTwinning Plus, l-inizjattiva Connect għall-pajjiżi tas-Sħubija tal-Lvant, EU4Innovation, Creative Europe, COSME u Orizzont 2020, u għas-suċċessuri tagħhom għall-2021-2027; billi programmi bħal dawn jistgħu jgħinu b'mod sinifikanti biex l-Ewropa tlaħħaq mal-bidliet soċjali u ekonomiċi jew l-isfidi ewlenin li qed tħabbat wiċċha magħhom sal-aħħar ta' dan id-deċennju, fost l-oħrajn il-ġlieda kontra l-qgħad fost iż-żgħażagħ, integrazzjoni akbar tas-soċjetajiet tal-Ewropa, l-iżvilupp tal-kapital soċjali taż-żgħażagħ, il-ħolqien u l-iżvilupp ta' sistemi ta' edukazzjoni u taħriġ li jiffunzjonaw b'mod effiċjenti, kif ukoll l-inklużjoni soċjali ta' persuni minn ambjenti żvantaġġati; billi fil-Forum taż-Żgħażagħ tas-Sħubija tal-Lvant f'Kaunas, ġiet espressa l-ħtieġa ta' kooperazzjoni aktar profonda u aktar effettiva bejn l-istituzzjonijiet tal-edukazzjoni mhux formali u formali, biex iż-żgħażagħ jiġu impjegati u inkorporati fl-attivitajiet ta' soċjetà ċivili; billi l-inugwaljanza bejn is-sessi fl-edukazzjoni tostakola kemm l-iżvilupp personali kif ukoll l-impjieg, u taffettwa ħafna oqsma soċjokulturali; billi l-ugwaljanza bejn is-sessi hija prinċipju fundamentali tal-Unjoni Ewropea u tal-politika tagħha dwar is-Sħubija tal-Lvant, stabbilita fit-Trattati u għandha tiġi riflessa fil-politiki kollha tal-UE, u, bl-istess mod, anki fil-qasam tal-edukazzjoni u l-kultura; billi l-edukazzjoni hija strument b'saħħtu biex tingħeleb l-inugwaljanza bejn is-sessi; billi l-ħidma fost iż-żgħażagħ u l-edukazzjoni mhux formali jtejbu l-integrazzjoni u l-attivazzjoni ta' żgħażagħ affettwati mill-esklużjoni soċjali u ekonomika billi għad hemm limitazzjonijiet fuq l-edukazzjoni f'lingwi minoritarji u hemm aċċess limitat għall-edukazzjoni fiż-żoni foqra f'xi pajjiżi tas-Sħubija tal-Lvant; billi l-pajjiżi tas-Sħubija tal-Lvant għaddew minn depopolazzjoni rapida matul dawn l-aħħar għaxar snin, u ż-żgħażagħ huma suxxettibbli li jitilqu minn pajjiżhom u mir-reġjuni tagħhom biex ifittxu edukazzjoni aħjar u impjiegi diċenti; L-ASSEMBLEA PARLAMENTARI EURONEST, wara li kkunsidrat l-Att Kostitwenti tal-Assemblea Parlamentari Euronest tat-3 ta' Mejju 2011 u d-Dikjarazzjoni Konġunta tas-Sħubija tal-Lvant tal-24 ta' Novembru 2017; wara li kkunsidrat il-Ftehimiet ta' Assoċjazzjoni bejn l-UE, minn naħa waħda, u l-Georgia, il-Moldova u l-Ukrajna, min-naħa l-oħra, b'mod partikolari ż-Żoni ta' Kummerċ Ħieles Approfonditi u Komprensivi (DCFTA); wara li kkunsidrat id-Dokument ta' Ħidma Konġunt tal-Persunal tal-Kummissjoni u tas-Servizz Ewropew għall-Azzjoni Esterna tad-9 ta' Ġunju 2017 dwar "Is-Sħubija tal-Lvant — 20 riżultat għall-2020 b'konċentrazzjoni fuq prijoritajiet ewlenin u riżultati tanġibbli", wara li kkunsidrat l-Artikolu 9.3 tar-Regoli ta' Proċedura, billi l-UE wriet is-setgħa trasformattiva enormi tagħha permezz tal-Politika tat-Tkabbir, kif ikkonfermat bis-suċċess tal-pajjiżi tal-Ewropa Ċentrali u tal-Lvant fl-iżvilupp tagħhom minn ekonomiji rregolati post totalitarji għal demokraziji ta' stil Ewropew permezz tal-proċess ta' integrazzjoni tal-UE; billi diġà nkiseb progress sinifikanti fir-riformi u fl-armonizzazzjoni tal-leġiżlazzjonijiet nazzjonali bl-istandards tal-UE fl-Ukrajna, fil-Georgia u fil-Moldova; billi din is-setgħa trasformattiva permezz tat-tkabbir għandha tintuża fil-Balkani tal-Punent u fil-pajjiżi tas-Sħubija tal-Lvant, li huma lesti jissieħbu fl-UE; billi l-proċess ta' tkabbir tal-UE għandu benefiċċji potenzjali għall-pajjiżi tas-Sħubija tal-Lvant u jkun ta' benefiċċju għall-UE, minħabba li, fi kliem il-Kummissarju tal-UE J. Hahn, "Irridu nsiru aktar intelliġenti fil-mod kif nesportaw l-istabbiltà. Jekk le, l-Ewropa se tibqa' tesporta l-instabbiltà"; billi din is-sena tfakkar l-għaxar anniversarju tas-Sħubija tal-Lvant, li wriet li hija għodda effikaċi għall-għoti ta' appoġġ imfassal apposta bbażat fuq il-prinċipji "aktar għal aktar" u "anqas għal anqas" marbuta mal-implimentazzjoni tar-riformi; billi l-politika tas-Sħubija tal-Lvant hija kunċett ta' kooperazzjoni mfassal apposta għal kull wieħed mis-sitt tal-Armenja, l-Ażerbajġan, il-Belarussja, il-Georgia, il-Moldova u l-Ukrajna, u billi l-progress ulterjuri tagħhom fit-triq lejn l-Ewropea jiddependi fuq il-konformità mal-valuri u l-istandards Ewropej, li dawn il-pajjiżi ħadu impenn favurihom; billi l-iffirmar tal-Ftehim ta' Sħubija Komprensiv u Msaħħaħ (CEPA) u r-ratifika tiegħu mill-Parlament Armen f'April 2018 huwa meqjus bħala evidenza ta' alternattiva biex tinkiseb sħubija strateġikament imsaħħa bejn l-Armenja u l-UE; billi skont ir-rapport ta' International IDEA intitolat "The Global State of Democracy 2019" (Il-Qagħda Globali tad-Demokrazija 2019): "L-Armenja hija l-uniku pajjiż fl-Ewropa li għadda minn reġim ibridu fl-2017 għal demokrazija fl-2018"; billi l-pajjiżi tas-Sħubija tal-Lvant, speċjalment dawk li juru r-rieda li jissieħbu fl-UE, għadhom qed jiffaċċjaw theddidiet ibridi aggressivi mill-Kremlin biex dan iżommhom fl-isfera ta' influwenza tiegħu u jimpedixxi l-proċess ta' integrazzjoni tal-UE billi ma jippermettilhomx li jsiru pajjiżi Ewropej ta' suċċess; billi hemm sfidi enormi għall-qafas tas-sigurtà internazzjonali u tad-drittijiet tal-bniedem skattati minn sistema internazzjonali dinamika li qed tinbidel;
Extracted from C_134_2020.html